*Denne artikkelen omhandler grevskapet Hampshire i England. Se også Hampshire (andre betydninger).*

**Hampshire**

  
Vist i England

|  |  |
| --- | --- |
| Status: | Seremonielt og (mindre) administrativt grevskap |
| Region: | Sørøst-England |
| Adm. senter: | Winchester |
| Areal:-Totalt:-Adm. areal: | 3769 km²3679 km² |
| Befolkning:-Totalt:-Tetthet:-Adm. areal: |  *(1 654 802)*439/km²1 245 108 *(1 654 802)* |
| ISO 3166-2: | GB-HAM |
| ONS-kode: | 24 |
| NUTS 3: | UKJ33 |

---

 **Distrikter**
  
Distrikter  

1 Gosport  

2 Fareham  

3 City of Winchester  

4 Havant  

5 East Hampshire  

6 Hart  

7 Rushmoor  

8 Basingstoke and Deane  

9 Test Valley  

10 Eastleigh  

11 New Forest  

12 Southampton (selvstyrt)  

13 Portsmouth (selvstyrt)

**Hampshire** (forkortes **Hants**) er et grevskap i England. Det ligger i regionen Sørøst-England, og grenser mot Dorset, Wiltshire, Berkshire, Surrey og West Sussex. Administrasjonsbyen er Winchester, som i middelalderen var hovedstad først i kongedømmet Wessex og deretter i England, fram til Normannernes erobring av England i 1066. Det seremonielle grevskapet består av elleve distrikter i det administrative grevskapet samt de enhetlige myndighetene Southampton og Portsmouth. De to byene ble selvstyrte i 1997.

Hampshire er et populært feriested, med flere kystbyer. New Forest og en stor del av South Downs ligger i grevskapet, og begge disse områdene er blitt nasjonalparker.

Hampshire er det største grevskapet i sørøstlige England og er fortsatt det tredje største i Storbritannia til tross for å ha mistet flere landområder enn noe annet engelsk grevskap ved alle samtidige grenseendringer. Dens største størrelse var i 1890 da Hampshire var det femte største grevskap i England. I dag utgjør det et totalt område på 3700 km² og måler omtrent 86 km øst–vest og 76 km nord–sør.

Befolkningen i Hampshire teller 1,32 millioner innbyggere (2011), en økning på 6,3 % siden 2001, og er noe lavere enn den nasjonale økningen på 7,8 %. Hvis Portsmouth og Southampton inkluderes er befolkningen på 1,76 millioner innbyggere.

Historie
--------

Hampshire har tidligere blitt kalt Southamptonshire, blant annet på kart fra viktoriansk tid. Navnet ble offisielt endret til Hampshire 1. april 1959. 

Isle of Wight ble tidligere, i seremonielle sammenhenger, regnet som en del av Hampshire, men har vært et eget administrativt grevskap siden 1890 og eget seremonielt grevskap siden 1974. Det eneste formelle administrative bånd mellom de to grevskapene er den felles politistyrken.

Under reorganiseringen av grevskapene i 1974 ble Bournemouth og Christchurch overført til Dorset.

Referanser
----------

1. ↑  Hampshire County UK Arkivert 28. januar 2016 hos Wayback Machine. (PDF)
2. ↑  «Map scales, handy facts, Hampshire». *Geog.port.ac.uk*.
3. ↑  «Key Facts about Hampshire and Hampshire County Council». Arkivert fra originalen 24. november 2015. Besøkt 30. november 2015.

Litteratur
----------

* Bullen, Michael et al (2010): *The Buildings of England: Hampshire (Winchester and the North)*. Yale, ISBN 978-0-300-12084-4
* Draper, Jo (1990): *Hampshire*. Wimborne: Dovecote Press. ISBN 0-946159-82-3

Eksterne lenker
---------------

* Offisielt nettsted Rediger på Wikidata

* (en) Hampshire – kategori av bilder, video eller lyd på Commons Rediger på Wikidata

 Hampshire hos Wikivoyage

* Hampshire County Council
* Bilder av Hampshire i arkivet til English Heritage
* Hampshire i Open Directory Project

| * v
* d
* r
Seremonielle grevskap i England |
| --- |
| Englands flagg | 
* Bedfordshire
* Berkshire
* City of Bristol
* Buckinghamshire
* Cambridgeshire
* Cheshire
* Cornwall
* Cumbria
* Derbyshire
* Devon
* Dorset
* Durham
* East Riding of Yorkshire
* East Sussex
* Essex
* Gloucestershire
* Hampshire
* Herefordshire
* Hertfordshire
* Isle of Wight
* Kent
* Lancashire
* Leicestershire
* Lincolnshire
* City of London
* Merseyside
* Norfolk
* Northamptonshire
* Northumberland
* North Yorkshire
* Nottinghamshire
* Oxfordshire
* Rutland
* Shropshire
* Somerset
* South Yorkshire
* Staffordshire
* Stor-London
* Stor-Manchester
* Suffolk
* Surrey
* Tyne and Wear
* Warwickshire
* West Midlands
* West Sussex
* West Yorkshire
* Wiltshire
* Worcestershire

 | Storbritannias flagg |


|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Store Danske Encyklopædi **·** Encyclopædia Britannica **·** Vision of Britain **·** Encyclopædia Universalis **·** Nationalencyklopedin **·** VIAF **·** GND **·** NKC **·** GeoNames **·** MusicBrainz
 |